CELEX: 32005L0021
Language: lt
Date: 1110153600000
Title: 2005 m. kovo 7 d. Komisijos direktyva 2005/21/EB, suderinanti su technikos pažanga Tarybos direktyvą 72/306/EEB dėl valstybių narių įstatymų, reglamentuojančių priemones, kurių turi būti imamasi prieš oro taršą transporto priemonių dyzelinių variklių išmetamosiomis dujomis, suderinimoTekstas svarbus EEE

8.3.2005   
            
            
               LT
            
            
               Europos Sąjungos oficialusis leidinys
            
            
               L 61/25
            
         
      KOMISIJOS DIREKTYVA 2005/21/EB
   2005 m. kovo 7 d.
   suderinanti su technikos pažanga Tarybos direktyvą 72/306/EEB dėl valstybių narių įstatymų, reglamentuojančių priemones, kurių turi būti imamasi prieš oro taršą transporto priemonių dyzelinių variklių išmetamosiomis dujomis, suderinimo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1972 m. rugpjūčio 2 d. Tarybos direktyvą 72/306/EEB dėl valstybių narių įstatymų, reglamentuojančių priemones, kurių turi būti imamasi prieš oro taršą transporto priemonių dyzelinių variklių išmetamosiomis dujomis, suderinimo (1), ypač į jos 4 straipsnį,
   kadangi:
   
               (1)
            
            
               Tarybos direktyva 72/306/EEB – tai viena iš atskirųjų direktyvų pagal 1970 m. vasario 6 d. Tarybos direktyva 70/156/EEB dėl valstybių narių įstatymų, reglamentuojančių variklinių transporto priemonių ir jų priekabų tipo patvirtinimą, suderinimo (2).
            
         
               (2)
            
            
               Dėl to su transporto priemonės sistemomis, sudedamosiomis dalimis ir atskiraisiais techniniais mazgais susijusios, Direktyva 70/156/EEB nustatytos nuostatos, taikomos Direktyvai 72/306/EEB.
            
         
               (3)
            
            
               Direktyvos 70/156/EEB 9 straipsnio 2 dalyje su pakeitimais, padarytais Direktyva 92/53/EEB (3), numatomas atskirųjų direktyvų ir atitinkamų Jungtinių Tautų Europos ekonominės komisijos (JT-EEK) taisyklių lygiavertiškumas. Dėl to būtina techninius dūmų matuoklio, kuriuo matuojamas išmetamųjų dujinių teršalų srauto neskaidrumas, šviesos šaltinio reikalavimus suderinti su JT-EEK 24 taisykle ir tarptautiniais standartais. Taip pat tikslinga matuojant išmetamųjų dujinių teršalų srauto neskaidrumą naudoti tokius degalus, kuriuos leidžiama naudoti išmetamųjų dujinių teršalų matavimams, kaip numatyta Tarybos direktyvoje 88/77/EEB (4).
            
         
               (4)
            
            
               Šioje direktyvoje numatytos priemonės atitinka Direktyva 70/156/EEB įsteigto Derinimo su technikos pažanga komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 72/306/EEB priedai pakeičiami pagal šios direktyvos priedą.
   2 straipsnis
   Nuo 2006 m. kovo 9 d. valstybės narės:
   
               —
            
            
               nebesuteikia EB tipo patvirtinimo pagal Direktyvos 70/156/EEB 4 straipsnio 1 dalį, ir
            
         
               —
            
            
               gali atsisakyti suteikti nacionalinį tipo patvirtinimą,
            
         naujam transporto priemonės tipui, remdamosi su išmetamųjų dujų išmetimu iš dyzelinių variklių susijusiomis priežastimis, jeigu tas tipas neatitinka Direktyvos 72/306/EEB su pakeitimais, padarytais šia direktyva, nuostatų.
   Ši direktyva neanuliuoja jokio pagal Direktyvą 72/306/EEB anksčiau suteikto patvirtinimo ir neužkerta kelio pratęsti tų patvirtinimų galiojimo pagal Direktyvos, pagal kurią jie buvo iš pradžių suteikti, sąlygas.
   3 straipsnis
   1.   Valstybės narės priima įstatymus ir kitus teisės aktus, kurie, įsigalioję iki 2006 m. kovo 8 d., įgyvendina šia direktyvą. Apie tai jos nedelsdamos praneša Komisijai. Valstybės narės šią direktyvą taiko nuo 2006 m. kovo 9 d.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   4 straipsnis
   Ši direktyva įsigalioja trečią dieną po jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.
   
      Priimta Briuselyje, 2005 m. kovo 7 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 190, 1972 8 20, p. 1. Direktyva su paskutiniais pakeitimais, padarytais Komisijos direktyva 97/20/EB (OL L 125, 1997 5 16, p. 21).
   
      (2)  OL L 42, 1970 2 23, p. 1. Direktyva su paskutiniais pakeitimais, padarytais Komisijos direktyva 2004/104/EB (OL L 337, 2004 11 13, p. 13).
   
      (3)  OL L 225, 1992 8 10, p. 1.
   
      (4)  OL L 36, 1988 2 9, p. 33. Direktyva su paskutiniais pakeitimais, padarytais Komisijos direktyva 2001/27/EB (OL L 107, 2001 4 18, p. 10).
   
      PRIEDAS
      Priedų sąrašas tarp straipsnių ir I priedo keičiamas taip:
      
         
            „PRIEDŲ SĄRAŠAS
            
                        I priedas:
                     
                     Sąvokų apibrėžtys, paraiška suteikti EB tipo patvirtinimą, EB tipo patvirtinimo suteikimas, patikslinto absorbcijos koeficiento simbolis, specifikacijos ir bandymai, tipo modifikacijos, produkcijos atitiktis
                  
                        
                           1 priedėlis:
                        
                     
                     Informacijos dokumentas
                  
                        
                           2 priedėlis:
                        
                     
                     Tipo patvirtinimo sertifikatas
                  
                        II priedas:
                     
                     Patikslinto absorbcijos koeficiento simbolio pavyzdys
                  
                        III priedas:
                     
                     Bandymas pastovaus variklio sūkių skaičiaus režimu visoje apkrovos kreivėje
                  
                        IV priedas:
                     
                     Bandymas variklio sūkių skaičiui tolygiai didėjant
                  
                        V priedas:
                     
                     Ribinės vertės, taikomos atliekant bandymą pastovaus variklio sūkių skaičiaus režimu
                  
                        VI priedas:
                     
                     Dūmų matuoklio charakteristikos
                  
                        VII priedas:
                     
                     Dūmų matuoklio įrengimas ir naudojimas“
                  
      
      DIREKTYVOS 72/306/EEB I PRIEDO PAKEITIMAI
      
                  1.
               
               
                  
                               
                           
                           
                              5.2.2.1 skirsnyje „VI priedas“ keičiamas žodžiais „V priedas“.
                           
                        
                               
                           
                           
                              5.3.2 skirsnyje „VI priedas“ keičiamas žodžiais „V priedas“.
                           
                        
                               
                           
                           
                              5.4 skirsnyje „VII priedas“ keičiamas žodžiais „VI priedas“.
                           
                        
                               
                           
                           
                              7.2.1.2 skirsnyje „VI priedas“ keičiamas žodžiais „V priedas“.
                           
                        
            DIREKTYVOS 72/306/EEB III PRIEDO PAKEITIMAI
      
                  2.
               
               
                  
                               
                           
                           
                              3.2 skirsnis keičiamas taip:
                              
                                 „3.2.   Degalai
                                 Turi būti naudojami Direktyvos 88/77/EEB IV priede su paskutiniais pakeitimais nurodyti etaloniniai degalai, tinkami išmetamųjų teršalų kiekiui, į kurį atsižvelgiant patvirtinamas transporto priemonės arba variklio tipas.“;
                              
                           
                        
                               
                           
                           
                              3.4 skirsnyje „VII priedas“ keičiamas „VI priedu“ ir „VIII priedas“ keičiamas „VII priedu“.
                           
                        
                               
                           
                           
                              4.2 skirsnyje „VI priedas“ keičiamas „V priedu“.
                           
                        
            
                  3.
               
               
                  V priedas išbraukiamas.
               
            
                  4.
               
               
                  VI priedas laikomas V priedu.
               
            
                  5.
               
               
                  VII priedas laikomas VI priedu.
                  3.3. skirsnis keičiamas taip:
                  „3.3.   Šviesos šaltinis
                  Šviesos šaltinis – tai 2 800–3 250 K spalvinės temperatūros kaitinamoji lempa arba žalią šviesą spinduliuojantis šviesos diodas (ŠSD), kurio didžiausias šviesos našumas yra 550–570 nm. Šviesos šaltinis nuo aprūkimo turi būti apsaugotas tokiomis priemonėmis, kurių įtaka optinio kelio ilgiui būtų ne didesnė nei leidžia gamintojo specifikacijos.“
               
            
                  6.
               
               
                  VIII priedas laikomas VII priedu.
                  2.16, 2.17 ir 2.2.3 punktuose „VII priedas“ keičiamas žodžiais „VI priedas“.